בצפר (סדרת טלוויזיה, 2019)

בֶּצֶפֶר היא סדרת טלוויזיה מוקומנטרית ישראלית לנוער שנוצרה ובוימה על ידי אילן רוזנפלד. הסדרה משודרת ב-TeenNick מ־24 בנובמבר 2019 ומבוססת על הסדרה "בצפר" ששודרה בשנת 2005 בערוץ ניקלודיאון. הסדרה מציגה מערכונים קצרים המתרחשים בבית ספר, ובמרכזם תלמידים בבית הספר הפיקטיבי "אלון". הסדרה משודרת במקביל גם ב"הוט קומדי סנטרל" בשעות הערב.

עלילה 
הסדרה מציגה את השנה בה מודיע מנהל בית הספר יוחנן לפיד (ישראל אהרוני) שהוא פורש מתפקידו. בכך נפתחת מלחמת ירושה בחדר המורים. הסדרה עוקבת אחרי כמה דמויות של תלמידים ונושאי תפקידים שונים בבית הספר ומציגה את דרך ההתמודדות והחשיבה שלהם בנושאים שונים כגון: חרם, חינוך מיני, יום הורים, אוכל, המסע לפולין, יום האם, מלחמה, חמסין ועוד, כאשר כל פרק בסדרה מתעסק בנושא אחר. ניתן לראות כי העלילה בתוכנית שונה מעלילת התוכנית הקודמת ותעסוק בעיקר בנושאים אקטואליים.

סקירת סדרה

דמויות

התלמידים 
 שחר קפלן (עומר חזן) – תלמיד בבית הספר. בעל הפרעת קשב וריכוז לוקח כדורי ריטלין. היה בן הזוג של דנה עד שדנה נפרדה ממנו. המקביל של בת חן מיוחס (ענת מגן-שבו) מגרסתה המקורית של הסדרה.
דנה אבקסיס (קים אור אזולאי) – תלמידה בבית הספר. כוכבת רשת באינסטגרם. הייתה בת הזוג של שחר עד שנפרדה ממנו. חברה של מיקי וליאם. אחותה החורגת של אביטל. המקבילה של לירון פרידמן (רוני דואני) מגרסתה המקורית של הסדרה.
מיקי בניהו (רועי רביב) – תלמיד בבית הספר. הומו מחוץ לארון. הוריו גרושים. חבר של דנה וליאם. חנון. המקביל של מנשה כצנלסון (אבי יפה) ושל שירן פסטרנק (הדר שחף) מגרסתה המקורית של הסדרה.
 ציון קאטמה (יונתן רוזובסקי) – תלמיד בבית הספר ממוצא אתיופי. המקביל של חמוטל אבו (סיניה בן דור), של זוהר בשן (נדב אבקסיס) ושל מנשה כצנלסון (אבי יפה) מגרסתה המקורית של הסדרה.
 מיילי (מתן לקס) – תלמיד בבית הספר. בריון. המקביל של זוהר בשן (נדב אבקסיס) מגרסתה המקורית של הסדרה.
 ליאם  (עדי חבשוש) – תלמידה בבית הספר. לא חכמה במיוחד. אוהבת מותגים וקניות באינטרנט. חברה של מיקי ודנה. מאוהבת בציון. המקבילה של שרון רוזן (נדב אסולין) מגרסתה המקורית של הסדרה.
 אביטל פלוטניק (יעל טל) – תלמידה בבית הספר. שתקנית ולא אוהבת תשומת לב. אחותה החורגת של דנה. המקבילה של דריה אלמוג (מיכל גבריאלוב) ושל בת חן מיוחס (ענת מגן-שבו) מגרסתה המקורית של הסדרה.
 רז (עומר עציון) – תלמיד/ה בבית הספר. מגדיר/ה את עצמו/ה כבן ובת (ביג'נדר). המקביל/ה של דריה אלמוג (מיכל גבריאלוב) מגרסתה המקורית של הסדרה.

צוות בית הספר 
 יוחנן לפיד (ישראל אהרוני) – מנהל בית הספר "אלון". עובד 40 שנה כאיש חינוך, ומתוכן כ-30 שנה כמנהל בית הספר. בסוף העונה הוא מגלה שיש לו עוד שנתיים לנהל. משתמש לעיתים בבובת קרטון בדמותו מבלי שאף אחד שם לב. אינו זוכר את שמות מוריו. המקביל של רות קיויתי (רועי בר נתן) מגרסתה המקורית של הסדרה.
 ראובת בן חמו (נדב אסולין) – המורה לתנ"ך בבית הספר. עובדת בבית הספר כ-15 שנה. כמו כן היא הדמות היחידה שהופיעה גם בגרסתה המקורית של הסדרה. יריבתה של יהלומה.
 יהלומה בורנשטיין-סמוכה (גיתית פישר) – מורה ורכזת מגמת אומנויות בבית הספר. טוענת שהיא גילתה המון זמרים. גרושה פעמיים. המקבילה של אדריאנה (אבי יפה) מגרסתה המקורית של הסדרה  יריבתה של ראובת
 סמדר (עדי חבשוש) – המורה לספורט בבית הספר. ילדותית ומעריצה את דנה. המקבילה של כפיר להב (נדב אבקסיס) מגרסתה המקורית של הסדרה.
 גלית צור (יובל סגל) – מחנכת בבית הספר. עולה מליטא הנולדה בשם וולגה קאמין. לא אוהבת את עצמה. התגרשה מבעלה לאחר 10 שנות נישואים בגלל שהתאהב באחת מחברותיה והתחתן איתה. המקבילה של גלית לוי (רועי בר נתן) בתור מחנכת הכיתה ושל שולה (הדר שחף) בתור המורה למתמטיקה מגרסתה המקורית של הסדרה.
 קמילה (גיתית פישר) – המורה למדעים בבית הספר. התאהבה באחד התלמידים הכי גרועים שהיו לה מבלגיה והתחתנה איתו. המקבילה של שולה (הדר שחף) מגרסתה המקורית של הסדרה.
 קרן (עומר עציון) – יועצת בית הספר שלא מתייחסים אליה. התחתנה עם מי שהציק לה בתיכון. המקבילה של חביבה (נדב אסולין) מגרסתה המקורית של הסדרה.
 אביגיל (יעל טל) – מזכירת בית הספר. מעריצה את יוחנן, אוהבת את התלמידים מאוד. נבחרה להיות המורה לחינוך מיני. מגדלת בביתה שלושה חתולים שאותן היא מחשיבה לילדיה. המקבילה של מרגלית אלפחורס (עמיקם לוי) מגרסתה המקורית של הסדרה.
 גדעון (עומר עציון) – המורה לספרות וליוגה בבית הספר וחסר סבלנות . המקביל של דרורה (ענת מגן-שבו)(בתור מורה לספרות) ושל אנוש (אבי יפה)(בתור איש חסר סבלנות),  מגרסתה המקורית של הסדרה.
 אביבה (נדב אסולין) – הטבחית בקפטריית בית הספר. אימהּ מעריצה את לי בירן, ובסוף העונה מתה לאחר שהיא שמעה את לי בירן משוחח איתה לאחר שבא לבקר בקפיטריה.
 אריה (יובל סגל) – אב הבית של בית הספר. קברן בעברו. בן למשפחת מוכרי אבטיחים. המקביל של חיים לב-טוב (אורי הוכמן) מגרסתה המקורית של הסדרה. עובד 61 שנים בבית הספר
 ארקדי (נדב אסולין) – המורה לאנגלית בבית הספר. מלמד את הילדים אנגלית שגויה. המקביל של גלית לוי (רועי בר נתן) מגרסתה המקורית של הסדרה.
 נעמה (עדי חבשוש) - המורה לערבית בבית הספר במשך חמש שנים. דתייה. המקבילה של חמוטל אבו (סיניה בן דור) מגרסתה המקורית של הסדרה בתור אישה מסורתית.

הפקה 
ב־14 ביולי 2019 פורסם שהתוכנית "בצפר" תחודש. השחקנים בסדרה שונים משחקני הסדרה המקורית, מלבד נדב אסולין, השחקן היחיד ששיחק גם בסדרה המקורית.

ב־30 ביולי 2019 התחילו צילומי הסדרה.

פרקים

ראו גם 
 בצפר (סדרת טלוויזיה, 2005)

קישורים חיצוניים 
 בצפר, בפרויקט "אישים"

הערות שוליים 

סדרות טלוויזיה ישראליות שעלו לשידור בשנות ה-2010
סדרות טלוויזיה לילדים
סדרות קומדיה ישראליות
סדרות קומיות ישראליות לילדים
סדרות נעורים ישראליות
TeenNick: תוכניות וסדרות